Document ID: 32003D0905

Απόφαση της Επιτροπής
της 19ης Δεκεμβρίου 2003
για τροποποίηση της απόφασης 2002/862/EΚ σχετικά με τον καθορισμό ειδικών όρων για τις εισαγωγές αλιευτικών προϊόντων από το Καζακστάν
[κοινοποιηθείσα υπό τον αριθμό Ε(2003) 4890]
(Κείμενο που παρουσιάζει ενδιαφέρον για τον ΕΟΧ)
(2003/905/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση αλιευτικών προϊόντων στην αγορά(1), και ιδίως το άρθρο 11 παράγραφος 1,
Εκτιμώντας τα ακόλουθα:
(1) Στην απόφαση 2002/862/EΚ της Επιτροπής(2) η "Committee of Forestry, Fishing and Hunting (CFFH) of the Ministry of Natural Resources and Environment Protection" αναγνωρίζεται ως αρμόδια αρχή στο Καζακστάν για την επαλήθευση και την πιστοποίηση της τήρησης των απαιτήσεων της οδηγίας 91/493/ΕΟΚ σχετικά με τα προϊόντα αλιείας και υδατοκαλλιέργειας.
(2) Μετά την αναδιάρθρωση των διοικητικών υπηρεσιών του Καζακστάν, αρμόδια αρχή είναι πλέον το "Veterinary Department of the Ministry of Agriculture (VD-MA)". Η νέα αυτή αρχή είναι σε θέση να επαληθεύει αποτελεσματικά την εφαρμογή της ισχύουσας νομοθεσίας.
(3) Το VD-MA παρέσχε επίσημες διαβεβαιώσεις σχετικά με τη συμμόρφωση προς τα πρότυπα υγειονομικών ελέγχων και εποπτείας των προϊόντων αλιείας και υδατοκαλλιέργειας που καθορίζονται στην οδηγία 91/493/ΕΟΚ καθώς και σχετικά με την τήρηση απαιτήσεων υγιεινής ισοδύναμων προς εκείνες που καθορίζονται στην εν λόγω οδηγία.
(4) Ως εκ τούτου, η απόφαση 2002/862/EΚ πρέπει να τροποποιηθεί αναλόγως.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2002/862/EΚ τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
"Άρθρο 1
Το 'Veterinary Department of the Ministry of Agriculture (VD-MA)' είναι η αρμόδια αρχή στο Καζακστάν για την επαλήθευση και την πιστοποίηση της συμμόρφωσης προς τις απαιτήσεις της οδηγίας 91/493/ΕΟΚ σχετικά με τα προϊόντα αλιείας και υδατοκαλλιέργειας."
2. Στο άρθρο 3, η παράγραφος 2 αντικαθίσταται από το ακόλουθο κείμενο:
"2. Τα πιστοποιητικά πρέπει να φέρουν το όνομα, την ιδιότητα και την υπογραφή του εκπροσώπου του VD-ΜΑ και την επίσημη σφραγίδα του τελευταίου σε διαφορετικό χρώμα από εκείνο των υπόλοιπων εγκρίσεων."
3. Το παράρτημα I αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση αρχίζει να ισχύει από τις 27 Δεκεμβρίου 2003.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 19 Δεκεμβρίου 2003.

Labels: 0
3
18
6